*Anexa nr. 2*

**Acord de parteneriat**

*(Model orientativ)*

nr. \_\_\_\_\_\_\_/\_\_\_\_\_\_\_\_\_\_

pentru realizarea proiectului <denumire proiect >

în cadrul apelului „GRANTURI PENTRU SPRIJINIREA ANTREPRENORILOR ÎN DEZVOLTAREA TEHNOLOGIILOR DIGITALE AVANSATE”

*(acest document reprezintă un model orientativ în scopul reglementării de principiu a aspectelor legale, financiare si de orice alta natură care pot interveni în implementarea în parteneriat a proiectului).*

***Acordul de parteneriat este supus legislației din România și se încheie până cel târziu la data depunerii cererii de finantare și este parte integrantă din aceasta.***

**Art. 1. Părţile**

1. denumirea completă a **IMM – ului cu activitate non-IT**, cu sediul în…. <adresa sediului>, codul fiscal …, având calitatea de ***Lider de parteneriat*** <se vor insera datele de indentificare ale liderului de parteneriat și conturile distincte deschise pe codurile de identificare fiscală ale acestuia >, astfel:

……………………………………………………………………………………………………………………………………………………..

1. denumirea completă a **IMM – ului cu activitate IT**, cu sediul în…<adresa sediului>, codul fiscal……, având calitatea de ***Partener***  <se vor insera datele de indentificare ale partenerului și, dacă este cazul, conturile distincte deschise pe codurile de identificare fiscală ale acestuia >, astfel:

au convenit următoarele:

**Art. 2. Obiectul**

(1) Obiectul acestui parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului: „*titlul proiectului”*, care este depus în cadrul Planului Național de Redresare și Reziliență, Componenta 9 - Suport pentru sectorul privat, cercetare, dezvoltare și inovare, Investiția 3 - Scheme de ajutor pentru sectorul privat, Măsura 1 - Schemă de ajutor stat și schemă de ajutor de minimis în contextul digitalizării IMM-urilor, apel de proiecte „GRANTURI PENTRU SPRIJINIREA ANTREPRENORILOR ÎN DEZVOLTAREA TEHNOLOGIILOR DIGITALE AVANSATE”, precum și pe perioada de durabilitate și de valabilitate a contractului de finanțare.

(2) Prezentul acord se constituie anexă la contractul de finanţare.

**Art. 3. Principiile de bună practică ale parteneriatului**

(1) Toţi partenerii trebuie să contribuie la implementarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.

(2) Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.

(3) Toţi partenerii trebuie să implementeze activităţile cu respectarea standardelor profesionale şi de etică cele mai înalte.

(4) Partenerii sunt obligaţi să respecte regulile privitoare la conflictul de interese şi regimul incompatibilităţilor, iar în cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui inclusiv, dar fără a se limita la, informarea a MIPE - DGIPNRRIF în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la data apariției unei astfel de situații. În caz contrar, semnatarii prezentului acord înţeleg că poate fi reziliat contractul de finanțare prin decizia MIPE - DGIPNRRIF, responsabil de plin drept, fără punere în întarziere, fără intervenţia unui tribunal arbitral/unei instante judecătoreşti şi fără îndeplinirea altor formalităţi, cu excepţia transmiterii către Liderul de parteneriat a unei simple informări cu privire la rezilierea Contractului de finanțare.

**Art. 4 Roluri și responsabilități în implementarea proiectului**

(1) Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare:

|  |  |
| --- | --- |
| **Organizaţia** | **Roluri şi responsabilităţi** |
| Lider de parteneriat | *Se vor descrie activităţile şi subactivităţile pe care liderul de parteneriat trebuie să le implementeze, în strânsă corelare cu informaţiile furnizate în formularul cereriide finanţare.*  *De asemenea, se va menționa valoarea estimată a fiecărei activități, defalcată pentru liderul de parteneriat și partener.*  *Exemplu:*  *Achiziții de active corporale și necorporale conform planului/analizei de business.*  *Implementarea recomandărilor privind tehnologiile digitale avansate formulate de către partener.* |
| Partener | *Se vor descrie activităţile şi subactivităţile pe care partenerul trebuie să le implementeze, în strânsă corelare cu informaţiile furnizate în formularul cererii de finanţare.*  *De asemenea, se va menționa valoarea estimată a fiecărei activități, defalcată pentru liderul de parteneriat și partener.*  *Exemplu:*  *Realizarea analizei de business la nivelul liderului de proiect și analiza vulnerabilităților privind securitatea cibernetică în cadrul organizației. Aceasta etapă trebuie să includă și realizarea documentației care stă la baza proiectării, dezvoltării și implementării tehnologiilor digitale avansate propuse pentru lider.*  *Dezvoltarea propriu zisă a aplicațiilor IT identificate în urma elaborării analizei de business, după caz.* |

1. Pentru activităţile desfăşurate în conformitate cu cererea de finanțare și cu alin (1), Partenerii vor angaja următoarele cheltuieli și vor solicita următoarea asistență financiară nerambursabilă:

|  |  |  |  |
| --- | --- | --- | --- |
| Organizaţia | Tip măsură de sprijin | Valoare estimată a cheltuielilor eligibile ale proiectului\* [lei] | Valoare estimată a asistenței financiare nerambursabile solicitate\* [lei] |
| Liderul de parteneriat | ajutor regional pentru investiții (art. 14 din Regulamentul (UE) nr. 651/2014) |  |  |
| ajutor pentru cercetare și dezvoltare (art. 25 din Regulamentul (UE) nr. 651/2014) |  |  |
| ajutor de minimis (Regulamentul (UE) nr. 1407/2013) |  |  |
| Partener | ajutor pentru cercetare și dezvoltare (art. 25 din Regulamentul (UE) nr. 651/2014) |  |  |
| Total [lei] | |  |  |

Notă: \* valorile menționate vor fi preluate în cererea de finanțare.

(3) Contribuţia partenerilor la finanţarea cheltuielilor totale ale proiectului

Partenerii vor asigura contribuția la finanțarea cheltuielilor neeligibile ale proiectului așa cum este precizat în Cererea de finanţare şi în prezentul acord, după cum urmează:

|  |  |  |
| --- | --- | --- |
| **Organizaţia** | **Tip măsură de sprijin** | **Valoarea contribuţiei la total cheltuieli eligibile (în lei și %)** |
| Lider de parteneriat | ajutor regional pentru investiții (art. 14 din Regulamentul (UE) nr. 651/2014) |  |
| ajutor pentru cercetare și dezvoltare (art. 25 din Regulamentul (UE) nr. 651/2014) |  |
| ajutor de minimis (Regulamentul (UE) nr. 1407/2013) |  |
| Partener | ajutor pentru cercetare și dezvoltare (art. 25 din Regulamentul (UE) nr. 651/2014) |  |
| Total [lei] | |  |

(4) Responsabilitățile privind derularea fluxurilor financiare se vor realiza în conformitate cu prevederile Ordonanţei de urgenţă a Guvernului nr. 124/2021 și ale Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobate prin Hotărârea Guvernului nr. 209/2022, precum și cu prevederile OUG nr. 18/2023.

**Art. 5. Perioada de valabilitate a acordului de parteneriat**

Perioada de valabilitate a acordului începe de la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea perioadei de valabilitate a prezentului acord.

**Art. 6. Drepturile şi obligaţiile liderului de parteneriat**

1. **Drepturile liderului de parteneriat**

(1) Liderul de parteneriat va semna și va transmite prin platforma proiecte.pnrr.gov.ro Cererea de finanţare şi Contractul de finanţare.

(2) Liderul de parteneriat reprezintă şi acţionează în numele parteneriatului în scopul executării Contractului de finanțare si va avea autoritatea necesară pentru a angaja legal partenerul, în scopul îndeplinirii rolurilor şi responsabilităţilor, derulării activităţilor şi asigurarea resurselor umane, materiale şi financiare, aşa cum sunt acestea asumate de fiecare partener, în conformitate cu prevederile Acordului de parteneriat.

(3) Liderul de parteneriat are dreptul să solicite partenerului furnizarea oricăror informaţii şi documente legate de proiect, în scopul elaborării rapoartelor de progres, a cererilor de transfer/plată, sau a verificării respectării normelor în vigoare privind atribuirea contractelor de achiziţie.

**B. Obligaţiile liderului de parteneriat**

(1) Liderul de parteneriat are obligația de a conveni cu partenerul pentru propunerile de modificări importante ale proiectului, înaintea solicitării aprobării de către MIPE - DGIPNRRIF.

(2) Înlocuirea partenerului fără consimţământul scris al acestuia este posibilă doar în cazul nerealizării culpabile a activităților asumate și/sau ca urmare a nerespectării procedurilor stabilite pentru buna implementare a proiectului de către partener, dovedite de liderul de parteneriat către MIPE – DGIPNRRIF sau în ipoteza deschiderii procedurii de insolvență a partenerului.

(3) Liderul de parteneriat este responsabil cu transmiterea către MIPE - DGIPNRRIF a cererilor de transfer, împreună cu documentele justificative, rapoartele de progres etc., conform prevederilor contractuale și procedurale.

(4) Liderul de parteneriat cuprinde în cadrul unei cereri de transfer atât cheltuielile sale cât și cheltuielile partenerului, pe care o transmite MIPE – DGIPNRRIF pentru efectuarea verificărilor și efectuarea plăților în conturile Liderului de parteneriat/Partenerului.

(5) Liderul de parteneriat are obligația de a da curs solicitărilor partenerului privind depunerea de cereri de transfer pentru cheltuielile previzionate de către acesta din urmă.

(6) Liderul de parteneriat este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele său de către MIPE-DGIPNRRIF.

(7) Liderul de parteneriat are obligaţia deschiderii contului bancar corespunzător în vederea primirii de la coordonatorul de investiţii a sumelor solicitate prin cererile de transfer pentru plăţile care urmează a fi efectuate.

(8) Liderul de parteneriat este obligat să țină o evidență contabilă distinctă a proiectului, utilizând conturi analitice dedicate pentru reflectarea tuturor operațiunilor referitoare la implementarea proiectului, în conformitate cu dispozițiile legale.

(9) În cazul în care partenerul se retrage din parteneriat, liderul de parteneriat răspunde în solidar pentru restituirea sumelor acordate partenerului în cadrul proiectului.

**Art. 7. Drepturile şi obligaţiile partenerului**

**A. Drepturile Partenerului**

(1) Cheltuielile angajate de partener sunt eligibile în acelaşi fel ca şi cheltuielile angajate de către liderul de parteneriat, corespunzător activității/activităților proprii din proiect. Partenerul are dreptul, prin transfer de către MIPE-DGIPNRRIF, la fondurile obţinute din procesul de transfer pentru cheltuielile care au fost certificate ca eligibile.

(2) Partenerul are dreptul să fie consultat cu regularitate de către liderul de parteneriat, să fie informat despre progresul în implementarea proiectului şi să i se furnizeze, de către liderul de parteneriat copii ale rapoartelor de progres şi financiare.

(3) Partenerul are dreptul să fie consultat, de către liderul de parteneriat, în privinţa propunerilor pentru modificări importante ale proiectului înaintea solicitării aprobării de către MIPE-DGIPNRRIF.

(4) Partenerul are dreptul să solicite Liderului de parteneriat depunerea de cereri de transfer pentru cheltuielile aferente activităților din proiect.

**B. Obligaţiile Partenerului**

(1) Partenerul este obligat să transmită liderului de parteneriat copii conforme cu originalul după documentaţiile complete de atribuire elaborate în cadrul procedurilor de atribuire a contractelor de achiziţie publică, în scopul verificării și elaborării cererilor de transfer.

(2) Partenerul este obligat să furnizeze liderului de parteneriat orice informaţii sau documente privind implementarea proiectului, în scopul elaborării rapoartelor de progres.

(3) Partenerul este responsabil pentru neregulile identificate în cadrul proiectului, aferente cheltuielilor proprii, conform notificărilor și titlurilor de creanță emise pe numele său de către MIPE - DGIPNRRIF.

(4) Partenerul are obligaţia deschiderii contului bancar corespunzător în vederea primirii de la coordonatorul de investiţii a sumelor solicitate prin cererile de transfer pentru plăţile care urmează a fi efectuate.

(5) Partenerul este obligat să țină o evidență contabilă distinctă a proiectului, utilizând conturi analitice dedicate pentru reflectarea tuturor operațiunilor referitoare la implementarea proiectului, în conformitate cu dispozițiile legale.

(6) Partenerul este ținut de respectarea de către liderul de parteneriat a termenului de restituire menționat în decizia de reziliere a sumelor solicitate de MIPE-DGIPNRRIF.

**Art. 8 Obligații comune Lider de parteneriat/partener**

1. Liderul de parteneriat precum și partenerul sunt obligați să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.
2. Liderul de parteneriat precum și partenerul cuprind în bugetele acestora sumele aferente finanțării valorii corespunzătoare activităţii/activităţilor proprii din proiect, asumate potrivit prevederilor acordului de parteneriat, anexă la contractul/ decizia/ordinul de finanţare, în conformitate cu prevederile OUG nr. 124/2021.
3. Liderul de parteneriat și partenerul vor stabili dreptul de proprietate asupra rezultatelor componentei de cercetare – dezvoltare realizate/dezvoltate în cadrul proiectului.
4. În cazul rezilierii/revocării contractului/ordinului de finanțare, liderul de parteneriat și partenerul răspund în solidar pentru restituirea sumelor acordate pentru proiect.
5. Partenerul pe numele căruia a fost emis titlul de creanță are obligația restituirii sumei cuprinse în acesta și asigurarea din resurse proprii a contravalorii acestuia.
6. În cazul unui prejudiciu, partenerul răspunde solidar cu liderul de proiect.
7. Ȋn cazul în care MIPE – DGIPNRRIF constată neîndeplinirea sau îndeplinirea parțială a indicatorilor proiectului, în funcție de gradul de realizare a indicatorilor aferenți activităților proprii, partenerul răspunde proporțional sau în solidar pentru corecțiile aplicate din sumele solicitate la plată.
8. Liderul de parteneriat precum și partenerul sunt obligați să pună la dispoziția MIPE - DGIPNRRIF sau oricărui alt organism național sau european abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 (cinci) zile lucrătoare și să asigure condițiile pentru efectuarea verificărilor la fața locului.
9. În vederea efectuării verificărilor prevăzute la alineatul anterior, liderul de parteneriat precum și partenerul au obligația să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul și să pună la dispoziție documentele solicitate privind gestiunea tehnică și financiară a proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât să permită verificarea lor.
10. Liderul de parteneriat precum și partenerul sunt obligați să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.
11. În acest sens, partenerul acordă prin prezenta un mandat de reprezentare Liderului de parteneriat, potrivit art. 2013 și următoarele din Codul civil, pentru a încheia contractul de finanțare cu MIPE – DGIPNRRIF în numele Parteneriatului, precum și pentru a reprezenta membrii parteneriatului față de MIPE – DGIPNRRIF pentru orice aspect legat de implementarea proiectului și derularea contractului de finanțare.

**Art. 9. Achiziții publice**

Achiziţiile în cadrul proiectului vor fi făcute de membrii parteneriatului, cu respectarea legislației specifice și generale în vigoare în domeniul achizițiilor publice, a condiţiilor din contractul de finanţare, a instrucțiunilor/ordinelor emise de MIPE-DGIPNRRIF și/sau alte organisme abilitate, precum și a protecţiei mediului, egalităţii de şanse şi nediscriminării.

**Art. 10. Proprietatea**

(1) Partenerii au obligaţia să menţină bunurilor achiziționate/modernizate şi natura activităţii pentru care s-a acordat finanţare, pe o perioadă de cel puţin 3 ani de la data efectuării plăţii finale/de dare în exploatare şi să asigure chletuielile privind exploatarea şi întreţinerea în această perioadă.

(2) Înainte de sfârşitul proiectului, părţile vor conveni asupra modului de acordare a dreptului de utilizare a echipamentelor, bunurilor, ce au facut obiectul proiectului. Copii ale titlurilor de transfer vor fi ataşate raportului final. Părţile au obligaţia de a asigura funcţionarea tuturor bunurilor ce au facut obiectul finanţărilor nerambursabile, la locul de desfăşurare a proiectului şi exclusiv în scopul pentru care au fost achiziționate. Partenerii au obligația să folosească conform scopului destinat și să nu vândă sau să înstrăineze, sub orice formă obiectele/bunurile, fie ele mobile sau imobile, finanțate prin PNRR, pe o perioadă de 5 ani de la efectuarea plăţii finale.

**Art. 11. Confidențialitate**

Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.

**Art. 12. Legea aplicabilă**

(1) Prezentului Acord i se va aplica şi va fi interpretat în conformitate cu legea română.

(2) Pe durata prezentului Acord, părţile vor avea dreptul să convină în scris asupra modificării anumitor clauze, prin act adiţional. Orice modificare a prezentului acord va fi valabilă numai atunci când este convenită de toate părţile.

**Art. 13. Dispoziţii finale**

Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente. Întocmit în număr de 3 exemplare, în limba română, câte unul pentru fiecare parte şi un original pentru cererea de finanţare.

**Semnături**

|  |  |  |  |
| --- | --- | --- | --- |
| **Organizaţia** | **Numele, prenumele şi funcţia**  **reprezentantului legal al**  **organizaţiei** | **Data şi locul**  **semnării** | **Semnătura** |
| Lider de parteneriat |  |  |  |
| Partener |  |  |  |