**Anexa nr. 18**

**MODEL**

**CONTRACT DE FINANȚARE**

Pentru proiectul ......... (titlu) ....... (Nr. ordine)

finanțat prin Planul Național de Redresare și Reziliență

Apel **GRANTURI PENTRU SPRIJINIREA ANTREPRENORILOR ÎN DEZVOLTAREA TEHNOLOGIILOR DIGITALE AVANSATE**

Pilonul III. CREȘTERE INTELIGENTĂ, SUSTENABILĂ ȘI FAVORABILĂ INCLUZIUNII, INCLUSIV COEZIUNE

ECONOMICĂ, LOCURI DE MUNCĂ, PRODUCTIVITATE, COMPETITIVITATE, CERCETARE, DEZVOLTARE ȘI INOVARE, PRECUM ȘI O PIAȚĂ INTERNĂ FUNCȚIONALĂ, CU ÎNTREPRINDERI MICI ȘI MIJLOCII (IMM-URI) PUTERNICE

Componenta 9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE

Investiția 3. SCHEME DE AJUTOR PENTRU SECTORUL PRIVAT

MĂSURA 1. SCHEMĂ DE MINIMIS ȘI SCHEMĂ DE AJUTOR DE STAT ÎN CONTEXTUL DIGITALIZĂRII IMM-URILOR

1. **Părțile**

**MINISTERUL INVESTIȚIILOR ȘI PROIECTELOR EUROPENE**, în calitate de coordonator de reforme și/sau investiții pentru Planul Național de Redresare și Reziliență, denumit în continuare MIPE, având sediul principal înregistrat în Municipiul București, str. Mendeleev, nr. 36-38, sector 1, România, cod poștal 010366, telefon: 0372/838.531, fax: 0372/838.501, poștă electronica contact.minister@mfe.gov.ro, cod de înregistrare fiscală 38918422, reprezentat legal prin domnul ......................, ministrul investițiilor și proiectelor europene

și

........................., având sediul principal înregistrat în localitatea ............, str. ............. nr. ..............., sector/județ ................, România, cod poștal ............, telefon ..........., fax ................, poștă electronică ..................., cod de înregistrare fiscală .................., reprezentat legal prin domnul/doamna ..............., ................ (funcție), identificat prin..................., în calitate de Lider de parteneriat, denumit în continuare Beneficiar

au convenit încheierea prezentului Contract de finanțare, în următoarele condiții:

**2. Precizări prealabile**

(1) În prezentul Contract de finanțare, cu excepția situațiilor când din context rezultă altfel sau a unei prevederi contrare:

a) cuvintele care indică singularul includ și pluralul, iar cuvintele care indică pluralul includ și singularul;

b) cuvintele care indică un gen includ toate genurile;

c) termenul „zi” reprezintă zi calendaristică dacă nu se specifică altfel.

(2) Trimiterile la actele normative includ și modificările și completările ulterioare ale acestora, precum și orice alte acte normative subsecvente.

(3) În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, iar legalitatea, valabilitatea și posibilitatea de executare a celorlalte prevederi din prezentul Contract de finanțare vor rămâne neafectate, părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului de finanțare.

(4) Nicio prevedere a prezentului contract nu poate fi interpretată ca reprezentând o permisiune pentru neîndeplinirea altor obligații legale ce revin părților ca urmare a prevederilor legislației naționale și europene în vigoare.

(5) În cazul în care apar contradicții sau diferențe între prevederile prezentului contract, pe de o parte și cele ale legislației în vigoare, pe de altă parte, acestea din urmă prevalează.

(6) Beneficiarul nu va putea invoca necunoașterea dispozițiilor legale care reglementează prezentul Contract de finanțare.

(7) În înțelesul prezentului contract de finanțare, având în vedere că proiectul se implementează în parteneriat, prin ”beneficiar” se înțelege întregul parteneriat (lider de parteneriat și partener).

**Articolul 1** - **Obiectul Contractului de finanțare**

1. Obiectul acestui Contract de finanțare îl reprezintă acordarea de către MIPE a finanțării nerambursabile pentru implementarea proiectului ***(Nr. ordine, titlu*),** pe durata stabilită și în conformitate cu Ghidul Specific și obligațiile asumate prin prezentul Contract de finanțare, inclusiv prin:

***Anexa 1: Cererea de finanțare*** cu toate anexele sale (inclusiv documente/informații introduse în aplicație) parte integrantă din contractul de finanțare, rezultată în urma verificării și evaluării, denumită în continuare cererea de finanțare;

***Anexa 2: Acordul de parteneriat***

(2) Beneficiarul se angajează să implementeze Proiectul în conformitate cu prevederile cuprinse în prezentul Contract și în conformitate cu Legea aplicabilă în cauză.

**Articolul 2** - **Durata Contractului de finanțare, perioada de implementare și durabilitate a Proiectului**

(1) Contractul de finanțare intră în vigoare și produce efecte de la data semnării lui de către ultima

parte contractantă și își încetează valabilitatea la data închiderii Programului sau la expirarea perioadei de durabilitate a proiectului, oricare intervine ultima.

1. Perioada de implementare a proiectului, care începe la data semnării contractului, este de ............. luni conform cererii de finanțare și poate fi prelungită cu acordul părților în situații justificate, fără a depăși data de **31 august 2026**.

(3) Execuția financiară a contractului de finanțare este suspendată pe durata verificărilor privind încadrarea Beneficiarului în categoria IMM.

(4) Perioada de durabilitate se întinde pe o perioadă de 3 ani din momentul finalizării implementării proiectului.

**Articolul 3** - **Valoarea Contractului de finanțare**

(1) Valoarea totală a Contractului de finanțare este de **............................** lei («valoarea în litere»), din care:

|  |  |  |  |  |  |
| --- | --- | --- | --- | --- | --- |
| **Valoarea totală a Proiectului** | **Valoarea maximă a** **finanțării nerambursabile a Proiectului** | **Valoarea**  **eligibilă din**  **PNRR** | **Valoarea TVA nedeductibilă aferentă cheltuielilor eligibile din PNRR** | **Cofinanțare beneficiar**  **(aferentă cheltuielilor eligibile)** | **Valoarea neeligibilă** |
| **(lei)** | **(lei)** | **(lei)** | **(lei)** | **(lei)** | **(lei)** |
| **1 = 2+ 5+6** | **2 = 3 + 4** | **3** | **4** | **5** | **6** |
|  |  |  |  |  |  |

(1I) Valoarea totală eligibilă, respectiv valoarea totală a contractului de finanțare va fi angajată de către Liderul de parteneriat și Partener, în baza Acordului de parteneriat care constituie Anexa nr.2 la prezentul contract, după cum urmează:

|  |  |  |  |  |  |  |
| --- | --- | --- | --- | --- | --- | --- |
| **Denumire organizație** | **Valoarea totală a Proiectului** | **Valoarea maximă a finanțării nerambursabile a Proiectului** | **Valoarea**  **eligibilă din**  **PNRR** | **Valoarea TVA nedeductibilă aferentă cheltuielilor eligibile din PNRR** | **Cofinanțare beneficiar**  **(aferentă cheltuielilor eligibile)** | **Valoarea neeligibilă** |
| **(lei)** | **(lei)** | **(lei)** | **(lei)** | **(lei)** | **(lei)** |
| **1 = 2+ 5+6** | **2 = 3 + 4** | **3** | **4** | **5** | **6** |
| **Lider de**  **parteneriat** |  |  |  |  |  |  |
| **Partener** |  |  |  |  |  |  |
| **TOTAL lei** |  |  |  |  |  |  |

(2) MIPE acordă o finanțare maximă nerambursabilă din PNRR în valoare de ........................ lei (*«valoarea în litere»*)

(3) MIPE va deconta de la bugetul de stat valoarea TVA nedeductibilă aferentă cheltuielilor eligibile în valoare de maxim *…..….*lei, adică («va*loarea în litere»*).

(4) Finanțarea nerambursabilă în cuantum total de \_\_\_\_\_\_\_ lei ([valoarea în litere]), așa cum este specificată la art. 3 alin. (2), este constituită din următoarele tipuri de ajutoare:

a) Ajutor de stat regional pentru investiții, în cuantum de \_\_\_\_\_\_\_ lei ([valoarea în litere]), din care ..................lei valoare eligibilă nerambursabilă din PNRR, iar diferența de ...................lei Valoarea TVA nedeductibilă aferentă cheltuielilor eligibile din PNRR, ajutor de stat ce se supune prevederilor Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;

b) Ajutor de stat pentru cercetare și dezvoltare, în cuantum de \_\_\_\_\_\_\_ lei ([valoarea în litere]), din care ..................lei valoare eligibilă nerambursabilă din PNRR, iar diferența de ...................lei Valoarea TVA nedeductibilă aferentă cheltuielilor eligibile din PNRR, ajutor de stat ce se supune prevederilor Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;

și

c) Ajutor de minimis, în cuantum de \_\_\_\_\_\_\_\_\_\_\_lei ([valoarea în litere]), din care ..................lei valoare eligibilă nerambursabilă din PNRR, iar diferența de ...................lei Valoarea TVA nedeductibilă aferentă cheltuielilor eligibile din PNRR, ajutor ce se supune prevederilor Regulamentului Comisiei (UE) nr. 2023/2831 din 13 decembrie 2023 privind aplicarea articolelor 107 şi 108 din Tratatul privind funcționarea Uniunii Europene ajutoarelor de minimis.

(5) În cazul în care valoarea totală a Proiectului depășește valoarea convenită prin prezentul Contract de finanțare, diferența astfel rezultată va fi suportată în întregime de Beneficiar.

(6) În cazul în care, la finalizarea perioadei de implementare a Proiectului, valoarea finanțării nerambursabile acordată proiectului este mai mică decât suma valorilor prevăzute la alin. (2), respectiv alin. (3) din prezentul contract de finanțare, valoarea acordată de MIPE va reprezenta valoarea efectivă a finanțării nerambursabile a Proiectului.

(7) Orice modificare a Contractului de finanțare, agreată de părți, nu poate conduce la creșterea valorii finanțării nerambursabile a Proiectului.

(8) Beneficiarul acceptă finanțarea nerambursabilă și se angajează să asigure implementarea Proiectului pe propria răspundere, în conformitate cu prevederile cuprinse în prezentul Contract de finanțare, inclusiv anexele acestuia și cu legislația europeană și națională în vigoare.

**Articolul 4 -** **Eligibilitatea cheltuielilor**

(1) Cheltuielile aferente proiectului sunt eligibile cu condiția ca acestea să fie cuprinse în cererea de finanțare, să fie efectuate în termenii și condițiile prezentului Contract de finanțare, în conformitate cu Ghidul Specific - condiții de accesare a fondurilor europene aferente PNRR, legislația europeană și națională aplicabilă și instrucțiunile MIPE specifice apelului de proiecte.

(2) Eligibilitatea cheltuielilor efectuate de către Beneficiar se certifică în urma verificărilor efectuate în acest scop de către MIPE. Beneficiarul este răspunzător de corectitudinea și legalitatea tuturor informațiilor și documentelor prezentate în vederea certificării cheltuielilor solicitate la plată în executarea contractului de finanțare.

(3) Transferul contravalorii cheltuielilor solicitate la plată în executarea contractului nu afectează dreptul MIPE de a declara ulterior, oricând pe întreaga durată a Contractului de finanțare, ca fiind neeligibile cheltuielile efectuate cu nerespectarea prevederilor legale în vigoare și/sau de a aplica sancțiuni/măsuri ca urmare a verificării/monitorizării/controlului/auditului, efectuate asupra proiectului.

(4) Orice cheltuială efectuată după expirarea perioadei de implementare a Proiectului va fi suportată exclusiv de Beneficiar din bugetul propriu.

**Articolul 5** **Transferul sumelor**

(1) Liderul de parteneriat depune cererea de transfer însoțită de documentele justificative, iar MIPE asigură transferul sumelor autorizate la plată în contul liderului de parteneriat, respectiv al partenerului, pentru plățile care urmează să fie efectuate pentru acoperirea cheltuielilor eligibile aferente activităților specifice îndeplinirii obiectivului de investiție.

(2) Liderul de parteneriat este responsabil cu transmiterea cererilor de transfer către MIPE, pentru cheltuielile eligibile aferente activităților specifice îndeplinirii obiectivului de investiție.

(3) Fluxul financiar aferent operațiunilor se va derula prin intermediul și cu sprijinul tehnic al partenerului bancar selectat de beneficiar și se implementează astfel:

1. Beneficiarul depune cererea de transfer în aplicația proiecte.pnrr.gov.ro însoțită de documente justificative
2. Partenerul bancar selectat, efectuează verificarea preliminară administrativă și financiară a cererii de transfer și a documentelor justificative și completează lista de verificare preliminară, în termen de maximum 7 zile lucrătoare de la data primirii acestora. În situația în care se solicită Beneficiarului depunerea unor documente adiționale suplimentare sau clarificări, termenul de 7 zile lucrătoare se suspendă, fără ca perioadele de suspendare cumulate să depășească 5 zile lucrătoare. Solicitările de clarificări, dacă este cazul, se transmit prin intermediul aplicației proiecte.pnrr.gov.ro.
3. În termen de maximum 3 zile lucrătoare de la data primirii listelor de verificare preliminare întocmite de partenerul bancar, MIPE verifică și autorizează cererile de transfer. În situația în care se solicită Beneficiarului depunerea unor documente adiționale suplimentare sau clarificări, termenul de 3 zile lucrătoare se suspendă, fără ca perioadele de suspendare cumulate să depășească 5 zile lucrătoare;
4. În cazul ultimei cereri de transfer (exclusiv pentru plăți deja efectuate), a cărei valoare trebuie să fie minim 20% din asistența financiară nerambursabilă acordată din PNRR, termenele prevăzute la literele b) și c) pot fi prelungite cu durata necesară efectuării tuturor verificărilor procedurale, fără a depăși cumulat 45 de zile;
5. După autorizarea cererii de transfer și recepționarea în contul de tranzit a sumelor virate de către MIPE, aferente cererii de transfer, în termen de maxim 5 zile lucrătoare, partenerul bancar selectat virează către Beneficiar sumele autorizate la plată de către MIPE ;
6. Beneficiarul utilizează sumele virate pentru activitățile și cheltuielile prevăzute în cererea de transfer, conform prevederilor contractului de finanțare.

(4) Beneficiarul are obligația de a efectua plățile aferente cheltuielilor autorizate la plată, în termen de 5 zile lucrătoare de la încasarea sumelor, în caz contrar Beneficiarul va returna MIPE sumele neutilizate din cererea de transfer.

(5) În termen de 30 de zile de la data notificării de către MIPE cu privire la efectuarea plății aferente cheltuielilor autorizate din cererea de transfer, Beneficiarul are obligația de a transmite MIPE declarația de utilizare a cererii de transfer din care să reiasă faptul că sumele primite au fost utilizate conform destinațiilor autorizate de MIPE.

(6) Transferul fondurilor se va efectua în conturile comunicate de către Liderul de parteneriat/partener.

(7) În situația epuizării creditelor bugetare disponibile pentru anul în curs, prevăzute în bugetul MIPE cu această destinație, MIPE înștiințează beneficiarul contractului de finanțare cu privire la acest aspect. În acest caz, plățile se vor realiza în termen de maxim 3 zile de la alimentarea contului de disponibil cu sumele necesare virării lor către Beneficiar.

**Articolul 6 -** **Drepturile și obligațiile părților**

1. **Drepturile și obligațiile MIPE**
2. MIPE are obligația de a informa Beneficiarul, în timp util, cu privire la orice decizie luată care poate afecta implementarea proiectului.
3. MIPE are obligația de a informa Beneficiarul cu privire la rapoartele, concluziile și recomandările formulate de către Comisia Europeană și orice altă autoritate competentă care au impact asupra proiectului.
4. MIPE are dreptul de a monitoriza din punct de vedere tehnic și financiar implementarea Proiectului în vederea asigurării îndeplinirii obiectivelor acestuia și prevenirii neregulilor care pot apărea pe toată durata contractului de finanțare.
5. MIPE are dreptul de a solicita Beneficiarului rapoarte de progres trimestriale/semestriale sau ori de câte ori se impune, precum și orice alte documente privind implementarea proiectului.
6. MIPE are dreptul de a lua măsuri privind suspendarea plăților către Beneficiar în cazul depistării unei suspiciuni de fraudă.
7. MIPE are dreptul să ia măsurile legale, adecvate pentru prevenirea, depistarea, constatarea  și corectarea efectelor fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate.
8. MIPE are dreptul de a solicita de la Beneficiar orice alte documente justificative necesare raportărilor trimestriale.
9. MIPE are dreptul de a realiza vizite de monitorizare la fața locului, în procesul de implementare a proiectului prevăzut la art. 1, precum și verificări de management (administrative și la fața locului), pe toată durata Contractului de finanțare prevăzută la art. 2.
10. MIPE, prin intermediul partenerului bancar, va efectua vizite la fața locului pentru verificarea cererii de transfer finale, în maxim 30 zile lucrătoare de la data depunerii acesteia de către beneficiar, în vederea verificării conformității cheltuielilor efectuate.
11. MIPE are dreptul de a emite decizie de încetare a Contractului de finanțare ca urmare a Deciziei CE de dezangajare a fondurilor aferente acordurilor de finanțare încheiate cu România în cadrul Mecanismului de redresare și reziliență.
12. MIPE are dreptul de a recupera sumele aferente indicatorilor de proiect care nu au fost îndepliniți, prin aplicarea prevederilor Contractului de finanțare, a metodologiei proprii și în conformitate cu dispozițiile legale incidente;
13. MIPE are obligația de a răspunde în scris conform competențelor legale, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.
14. MIPE are obligația de a verifica legalitatea și regularitatea cheltuielilor, bazându-se pe sistemul de control financiar preventiv propriu, respectiv pe sistemul de control financiar preventiv delegat, sistem instituit la nivel național prin Legea nr. 500/2002 privind finanțele publice, republicată, cu modificările și completările ulterioare.
15. MIPE are dreptul de a verifica îndeplinirea condițiilor pentru efectuarea transferurilor, respectiv de a verifica ex-post procedurile de achiziție realizate de beneficiar, de a autoriza cererile de transfer și de a efectua plățile către beneficiar pentru cheltuielile eligibile aferente activităților din cadrul Contractului de finanțare, cu respectarea prevederilor legislației naționale și comunitare în vigoare, cu modificările și completările ulterioare.
16. MIPE are obligația de a efectua transferul sumelor în conformitate cu prevederile articolului 5 din prezentul Contract de finanțare.
17. MIPE are dreptul de a suspenda plata tuturor sumelor solicitate de Beneficiar aferente operațiunilor pentru care a fost formulată o sesizare de neregulă gravă până la finalizarea verificărilor acesteia și, dacă s-a dispus trimiterea în judecată, până la rămânerea definitivă a hotărârii instanței de judecată.
18. MIPE are obligația să verifice toate informațiile necesare pentru identificarea beneficiarului real al finanțării nerambursabile acordată din PNRR în vederea asigurării respectării prevederilor din Directiva UE 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei.
19. MIPE are dreptul de a monitoriza beneficiarul cu privire la îndeplinirea măsurilor legate de vizibilitatea fondurilor din partea Uniunii Europene, în conformitate cu prevederile Manualului de identitate vizuală al PNRR.
20. MIPE va informa Beneficiarul despre data închiderii oficiale/parțiale a PNRR prin intermediul mijloacelor publice de informare.
21. MIPE are dreptul de a evalua și verifica capacitatea administrativă a beneficiarilor privind îndeplinirea cerințelor determinate de asigurarea realității, legalității și regularității cheltuielilor decontate și respectării instrucțiunilor, procedurilor, reglementărilor și regulamentelor europene, precum și a altor prevederi legale în domeniul implementării proiectelor finanțate din fonduri europene aferente Mecanismului de Redresare și Reziliență, în conformitate cu art. 35 alin. (9) din Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.
22. **Drepturile și obligațiile Beneficiarului**
23. Beneficiarul are obligația să utilizeze eficient, efectiv și transparent fondurile prevăzute în cadrul prezentului contract de finanțare, să utilizeze finanțarea exclusiv cu respectarea termenilor și condițiilor Contractului de finanțare și în conformitate cu prevederile legislației naționale și europene aplicabile.
24. Beneficiarul are obligația să furnizeze MIPE rapoarte de progres și/sau orice documente, date și/sau informații solicitate în legătură cu implementarea proiectului prevăzut la art. 1, în termenul și condițiile solicitate ori de câte ori se impune.
25. Beneficiarul are obligația de a prezenta, la Cererea de transfer finală, Raportul tehnic IT (tehnologia informației) care va certifica faptul că implementarea proiectului a condus la îndeplinirea numărului de criterii DESI asumate prin proiect, în caz contrar, cererea de transfer finală nu va fi acceptată la plată.
26. Beneficiarul are obligația de a înainta către MIPE, prin intermediul platformei proiecte.pnrr.gov.ro, cererile de transfer completate și asumate de acesta prin semnătură electronică extinsă, împreună cu documentele care certifică cheltuielile incluse în cererea de finanțare și solicitate la plată.
27. Beneficiarul are obligația arhivării și păstrării în bune condiții a tuturor documentelor aferente Proiectului, în conformitate cu prevederile art. 132 din Regulamentul financiar (UE, Euratom) 2018/1.046, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări.
28. Beneficiarul are obligația de a asigura accesul neîngrădit al autorităților europene și naționale cu atribuții de monitorizare, control și audit, în limitele competențelor ce le revin, în cazul în care acestea efectuează monitorizare/control/audit la fața locului și solicită în scris declarații, documente, informații.
29. Beneficiarul are obligația să țină pentru Proiect o evidență contabilă distinctă, folosind conturi analitice distincte.
30. Beneficiarul are obligația de a transmite trimestrial, până la data de 15 a lunii următoare perioadei de raportare, a formularului *„Notificare cu privire la reconcilierea contabilă”,* din care să rezulte sumele primite de la MIPE în conformitate cu prezentul Contract de finanțare.
31. Fiecare cerere de transfer transmisă de Beneficiar în executarea contractului trebuie să reflecte separat, pentru fiecare an calendaristic, cheltuielile efectuate în cadrul Proiectului.
32. Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor Proiectului și pentru asigurarea eficienței, eficacității, sustenabilității și impactului acestuia.
33. În cazul în care se efectuează plăți în valută în cadrul Proiectului, Beneficiarul solicită prin cererile de transfer transmise contravaloarea în lei a acestora la cursul Băncii Naționale a României din data întocmirii documentelor de plată în valută.
34. Beneficiarul are obligația de a realiza toate măsurile de informare și publicitate în conformitate cu prevederile asumate prin Contractul de finanțare și să respecte regulile în ceea ce privește vizibilitatea proiectului în conformitate cu Manualul de Identitate Vizuală pentru Planul Național de Redresare și Reziliență.
35. Beneficiarul are obligația să depună toate diligențele în vederea remedierii oricăror neconcordanțe care pot afecta graficul de implementare prevăzut în Anexa – Cererea de finanțare, cât și a oricăror aspecte care pot afecta și/sau întârzia implementarea proiectului.
36. Beneficiarul are obligația să informeze MIPE în termen de maxim 5 zile lucrătoare de la data luării la cunoștință despre orice situație care poate determina întârzierea implementării Contractului de finanțare. În urma analizei situațiilor prezentate, MIPE poate decide suspendarea Contractului de finanțare până la remedierea cauzelor determinante sau rezilierea și recuperarea integrală a sumelor plătite, cu aplicarea corespunzătoare a prevederilor legale incidente.
37. Beneficiarul are obligația de a întreprinde, la termenele specificate, toate măsurile necesare implementării recomandărilor/constatărilor rezultate ca urmare a misiunilor de monitorizare/ control/ audit ale autorităților/ entităților naționale și europene cu atribuții de monitorizare, control și audit în cadrul PNRR.
38. Beneficiarul are obligația să informeze MIPE în scris și fără întârziere, despre orice modificare apărută în legătură cu datele sale de identificare sau ale reprezentanților săi, precum și orice alte informații care pot fi relevante în relația sa cu MIPE, orice astfel de modificare/informație fiind opozabilă MIPE doar de la data primirii notificării de către aceștia. Aceste informații se pot referi, dar fără a se limita, la orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanțare.
39. Beneficiarul are obligația de a respecta toate instrucțiunile emise de MIPE pe toată durata de implementare și durabilitate a proiectului, și de a utiliza formularele elaborate în scopul implementării proiectului. Beneficiarul are obligația să respecte în toate etapele de implementare a proiectului, precum și pe durata întregului ciclu de viață a investiției, principiul DNSH, astfel cum este prevăzut la Articolul 17 din Regulamentul (UE) 2020/852 AL PARLAMENTULUI EUROPEAN ȘI AL CONSILIULUI din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088.
40. Beneficiarul are obligația de a permite accesul neîngrădit, inclusiv la sediul său, al autorităților naționale și europene cu atribuții de monitorizare, control și audit, inclusiv coordonatorului național și partenerului bancar selectat, în limitele competențelor ce le revin, în baza notificărilor transmise de către aceștia, cu respectarea termenelor și condițiilor stabilite în conformitate cu prevederile legale în vigoare și cu prevederile prezentului Contract de finanțare. În acest sens, va pune la dispoziția acestora toate documentele și informațiile solicitate privind Proiectul și Contractul de finanțare și va întreprinde toate măsurile necesare pentru a asigura buna desfășurare a activităților de monitorizare/control/audit.
41. Beneficiarul are obligația de a menține evidențe și documentele justificative, inclusiv datele statistice și alte înregistrări referitoare la proiect, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conforme cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare.
42. Beneficiarul, sub sancțiunea rezilierii Contractului de finanțare, se obligă să mențină investiția realizată prin Proiect pe întreaga perioadă de durabilitate a acestuia, asigurând mentenanța și serviciile asociate necesare.
43. Beneficiarul are obligația să demonstreze în toate etapele de implementare a proiectului, precum și pe durata întregului ciclu de viață a investiției, modul în care sunt respectate obiectivele asumate cu privire la indicatorii din domeniul digital, respectiv dacă investiția contribuie în proporție de 100% la tranziția digitală, în conformitate cu prevederile Regulamentului (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de Redresare și Reziliență.
44. Beneficiarul are obligația să prevadă în caietele de sarcini și în contractele de achiziție care vizează dezvoltări de sisteme/aplicații informatice faptul că toate drepturile patrimoniale de autor asupra tuturor operelor create în executarea contractelor de către titularul dreptului de autor (contractant/membrii asocierii), aferente produsului/serviciului livrat, se cesionează, exclusiv, către autoritatea contractantă, în conformitate cu prevederile Legii nr. 8/1996, privind dreptul de autor și drepturile conexe, cu modificările și completările ulterioare.
45. Beneficiarul are obligația păstrării evidenței informațiilor/datelor și documentelor despre ajutoarele de stat primite pentru o perioadă de minimum 10 ani de la data la care a fost acordată ultima alocare specifică, potrivit art. 42 și art. 43 din Ordonanța de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările și completările ulterioare.
46. Beneficiarul are obligația de a respecta, pentru achizițiile derulate în cadrul proiectului, prevederile legislației naționale și europene incidente în materia achizițiilor publice cuprinse în ***Ordinul MIPE nr. 372/08.02.2024 privind aprobarea modalității de derulare a procedurii de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de redresare și reziliență, alocate prin Planul național de redresare și reziliență, aplicabilă beneficiarilor privați care nu au obligația respectării prevederilor legale aplicabile în domeniul achizițiilor publice, precum și a listei utilizate pentru verificarea achizițiilor derulate de aceștia, publicat în Monitorul Oficial, Partea I, nr. 159/27.02.2024***.
47. Beneficiarul are obligația de a colecta și de a furniza date cu privire la beneficiarul real al fondurilor, așa cum este prevăzut în Regulamentul (UE) 2021/241, art. 22, alin. 2, lit. (d), cu respectarea Regulamentul (UE) 2018/1046, art. 6, în scopul auditării și controlării și pentru a furniza informații comparabile privind utilizarea fondurilor în ceea ce privește măsurile de implementare a reformelor și a proiectelor de investiții în cadrul planului de redresare și de reziliență.
48. **Prevederi suplimentare specifice cu privire la drepturile si obligațiile părților**
49. Beneficiarul înțelege faptul că încheierea prezentului contract s-a realizat în baza declarației pe proprie răspundere cu privire la încadrarea întreprinderii în categoria IMM, sens în care este necesară parcurgerea etapei de verificare a încadrării în categoria IMM corespunzătoare beneficiarului pentru ca proiectul să fie considerat pe deplin conform /eligibil, asumându-și toate riscurile ce pot decurge din această situație.
50. Execuția financiară a prezentului contract se realizează condiționat de rezultatul verificărilor privind încadrarea beneficiarului în categoria IMM. Neîndeplinirea condiției cu privire la încadrarea întreprinderii în categoria IMM atrage rezilierea contractului sau reducerea cuantumului asistenței financiare corespunzătoare încadrării prin act adițional. Refuzul beneficiarului de asumare a valorii asistenței financiare diminuate atrage rezilierea contractului de finanțare.
51. Rezultatul verificării încadrării în categoria IMM se notifică beneficiarului în termen de cel mult 45 de zile de la data semnării contractului.

**Articolul 7 - Dispoziții privind implementarea în parteneriat a proiectului**

(1) Toți partenerii sunt ținuți să respecte întocmai şi în integralitate prevederile prezentului Contract de finanțare. Liderul parteneriatului răspunde în fața MIPE de îndeplinirea prevederilor prezentului Contract de către partenerul său.

(2) Membrii parteneriatului sunt responsabili cu implementarea prezentului Contract de finanțare în conformitate cu prevederile contractuale și cu cele asumate în cadrul Anexei 1– Cererea de finanțare.

(3) Cheltuielile sunt considerate eligibile dacă sunt efectuate de către liderul de parteneriat sau partener.

(4) Pentru neregulile identificate în cadrul proiectelor implementate în parteneriat, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli conform Acordului de parteneriat.

**Articolul 8** - **Cesiunea Contractului de finanțare**

Prezentul Contract de finanțare precum și toate drepturile și obligațiile decurgând din implementarea acestuia nu pot face obiectul cesiunii totale sau parțiale, novației, subrogației convenționale sau al oricărui alt mecanism de transmisiune și/sau transformare a obligațiilor și drepturilor.

**Articolul 9 - Modificarea și completarea Contractului de finanțare**

1. Părțile au dreptul, pe durata îndeplinirii prezentului contract de finanțare, de a conveni modificări, prin act adițional încheiat în aceleași condiții de legalitate și valabilitate ca şi contractul de finanțare.
2. În cazul în care propunerea de modificare a contractului de finanțare este inițiată de către Beneficiar, prin liderul de parteneriat, acesta are obligația de a o transmite MIPE cu cel puțin 30 de zile înainte de termenul la care este intenționată a intra în vigoare, cu excepția circumstanțelor acceptate de MIPE. Beneficiarul va transmite, de asemenea, o dată cu solicitarea de modificare, toate documentele justificative necesare.
3. MIPE răspunde solicitării de modificare a contractului de finanțare prin act adițional, în termen de maximum 30 de zile de la data primirii solicitării de modificare a contractului de finanțare. În interiorul acestui termen pot fi solicitate clarificări de către MIPE care suspendă termenul de aprobare sau de respingere a actului adițional, fără ca această perioadă de suspendare să depășească 5 zile lucrătoare.
4. Modificarea duratei de implementare, temeinic justificată, se realizează prin act adițional, fără ca perioada de implementare să depășească 31 august 2026.
5. Actul adițional intră în vigoare la data semnării de către ultima parte, respectiv de către MIPE, după ce a fost semnat în prealabil de către Beneficiar. Actul adițional nu poate avea caracter retroactiv și nu poate avea scopul sau efectul de a produce schimbări în contractul de finanțare care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al Beneficiarilor.
6. Prin excepție de la prevederile alin. (1), contractul de finanțare poate fi modificat de către MIPE, unilateral, prin notificare, în situația modificării necesare determinate în principal de modificarea cadrului normativ aplicabil contractului de finanțare cu respectarea principiilor și regulilor PNRR, în termen de 10 zile lucrătoare de la data intrării în vigoare a modificărilor aduse cadrului normativ;
7. Prin excepție de la prevederile alin. (1), contractul de finanțare poate fi modificat de Beneficiar prin Notificare, care nu face obiectul aprobării de către MIPE, cu respectarea condițiilor de eligibilitate stabilite prin Ghidul Specific, în următoarele situații:
8. modificări apărute în legătură cu datele de identificare ale beneficiarului sau partenerului, respectiv schimbarea denumirii și/sau a adresei sediului beneficiarului; schimbarea conturilor special deschise pentru proiect;
9. înlocuirea reprezentantului legal;
10. modificări intervenite între subcategoriile și/sau între articolele de cheltuieli din cadrul aceleiași categorii de cheltuieli, fără modificarea bugetului aprobat pentru respectiva categorie de cheltuieli, cu respectarea conditionalităților stabilite prin Ghidul Specific;
11. modificări intervenite în graficul de depunere a cererilor de transfer cu respectarea conditionalităților stabilite prin Ghidul Specific.
12. Netransmiterea notificării prevăzute la alin. (7) atrage după sine imposibilitatea modificării clauzelor contractului de finanțare.
13. Modificările prevăzute la alin. (7) se aduc la cunoștința MIPE, în termen de 5 zile lucrătoare de la data intrării în vigoare a modificărilor, sub sancțiunea inopozabilității acestora față de MIPE.
14. Prin excepție de la prevederile alin. (1), contractul de finanțare poate fi modificat prin Notificare, cu justificare adecvată și temeinică, adresată MIPE în următoarele situații:
15. modificări intervenite în bugetul estimat al proiectului între categoriile de cheltuieli în limita a 10% din categoria de cheltuială din care se transferă, cu condiția încadrării în limitele maxime prevăzute în Ghidul Specific, în limitele finanțării nerambursabile și a indicatorilor de proiect după caz;
16. modificarea secțiunii „Justificare” din cadrul Bugetului, în condițiile în care nu se modifică valoarea liniei bugetare;
17. modificarea activităților previzionate și a graficului de implementare, dacă aceasta nu are impact asupra obiectului contractului de finanțare, cuantumului finanțării nerambursabile, a indicatorilor de rezultat și a duratei de implementare;
18. îndreptarea unor erori materiale identificate în cererea de finanțare;
19. corelarea de informații din cadrul secțiunilor cererii de finanțare;
20. modificarea planului de achiziții dacă aceasta nu are impact asupra obiectului contractului de finanțare, cuantumului finanțării nerambursabile, perioadei de implementare și după caz a indicatorilor de rezultat ai proiectului, cu respectarea prevederilor legale privind procedurile de achiziție;
21. modificări ale cererii de finanțare, în scopul actualizării caracteristicilor tehnice pentru echipamentele și dotările ce urmează a fi achiziționate, fără a conduce la o diminuare a caracteristicilor tehnice, având în vedere progresul tehnologic înregistrat de la momentul scrierii cererii de finanțare și până în momentul lansării procedurii de achiziție, cu condiția ca aceste modificări să nu afecteze bugetul proiectului, indicatorii, valoarea achiziției, perioada de implementare și să respecte prevederile legale în vigoare;

(11) Aprobarea sau respingerea notificării prevăzută la alin (10) se realizează de către MIPE, în termen de 10 zile lucrătoare de la înregistrarea acesteia, prin Informare privind aprobarea/respingerea Notificării, prin platforma proiecte.pnrr.gov.ro. În interiorul acestui termen pot fi solicitate clarificări de MIPE care suspendă termenul de aprobare sau de respingere a Notificării, fără ca această perioadă de suspendare să depășească 5 zile lucrătoare.

(12) Notificarea prevăzută la alin (10) intră în vigoare și produce efecte de la data transmiterii de către MIPE a unei informări privind aprobarea notificării, cu respectarea termenului specificat la alin. (11). Contractul de finanțare nu se modifică în cazul respingerii Notificării de către MIPE. Respingerea Notificării trebuie comunicată beneficiarului, însoțită de motivele respingerii, în termenul prevăzut la alin. (11).

**Articolul 10** - **Conflictul de interese**

(1) Reprezintă conflict de interese sau incompatibilitate orice situație definită ca atare în legislația națională şi europeană.

(2) Părțile contractante se obligă să întreprindă toate diligențele necesare pentru a identifica și evita orice conflict de interese sau incompatibilitate definită de legislația europeană și națională în vigoare şi să se informeze reciproc, cu celeritate, şi cu respectarea eventualelor termene prevăzute în contractul de finanțare, în legătură cu orice situație de conflict de interese sau incompatibilitate, potențială, actuală sau consumată.

(3) Părțile se obligă să ia toate măsurile pentru respectarea regulilor pentru evitarea conflictului de interese în conformitate cu alte reglementări naționale și europene aplicabile.

(4) Părțile din categoria subiecților de drept public au obligația de a urmări respectarea prevederilor Legii nr. 161/2003, privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, în materia conflictului de interese şi a incompatibilităţilor, în materia conflictului de interese și a incompatibilităților.

(5) Beneficiarul are obligația de a respecta și prevederile referitoare la conflictele de interese, astfel cum sunt acestea reglementate în materia achizițiilor publice.

(6) Părțile se obligă să întreprindă toate diligențele necesare pentru a evita orice incompatibilitate/conflict de interese care apare în decursul implementării și/sau duratei contractului de finanțare şi să se informeze reciproc, în termen de maxim 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unei astfel de situații.

(7) Dispozițiile menționate la alin. (1)-(5) se aplică partenerilor, subcontractorilor, furnizorilor şi angajaților Beneficiarului, precum şi angajaților MIPE implicați în realizarea prevederilor prezentului contract de finanțare.

(8) MIPE își rezervă dreptul de a verifica orice situații care dau naștere sau sunt posibile să dea naștere unei situații de incompatibilitate/unui conflict de interese şi de a lua măsurile necesare impuse de legislația aplicabilă, dacă este cazul.

**Articolul 11 - Recuperarea sumelor**

1. Beneficiarul se obligă să ia toate măsurile necesare pentru prevenirea neregulilor și a dublei finanțări, precum și a neregulilor în aplicarea procedurilor de achiziție publică, în conformitate cu legislația incidentă.
2. În cazul sesizării unei suspiciuni de neregulă/fraudă în perioada de valabilitate a contractului MIPE va emite, în scris, formularul de alertă de nereguli/fraudă.
3. Pe perioada efectuării verificărilor de către structura de control din cadrul MIPE, în cazul în care nu pot fi aplicate măsuri tranzitorii în conformitate cu prevederile legale în vigoare, MIPE suspendă procesarea cererilor de transfer până la finalizarea verificărilor în cauză.
4. În cazul suspendării, MIPE notifică Beneficiarul cu privire la decizia luată privind perioada şi motivele suspendării.
5. MIPE are dreptul de a exclude de la plată orice cheltuială neeligibilă.
6. Beneficiarul va suporta din bugetul propriu sumele necesare plății contravalorii cheltuielilor afectate de neregulă, inclusiv majorările de întârziere ca urmare a imposibilității recuperării, dar și sumele aferente deciziilor de recuperare comunicate de către CE pentru neregulile grave constatate ori pentru neîndeplinirea țintelor/jaloanelor, potrivit gradului de nerealizare.
7. În termen de 5 (cinci) zile de la data primirii de către Beneficiar a notificării MIPE privind concretizarea suspiciunii de neregulă/fraudă, acesta este obligat să restituie suma datorată, precum şi, dacă este cazul, comisioanele de transfer bancar, plătite de MIPE, aferente sumelor respective, în contul indicat în notificare.
8. În cazul în care Beneficiarul nu restituie sumele puse în sarcina sa în termenul prevăzut prin actele de individualizare, acesta datorează majorări de întârziere, în conformitate cu legislația în vigoare.

**Articolul 12** - **Monitorizarea și raportarea**

(1) Monitorizarea Contractului de finanțare din punct de vedere tehnic și financiar va fi realizată de către MIPE, pe toată durata de valabilitate a Contractului de finanțare.

(2) Monitorizarea va fi efectuată atât în perioada de implementare cât și în perioada de durabilitate.

(3) Beneficiarul transmite MIPE trimestrial, în 5 zile lucrătoare de la finele trimestrului pentru care se face raportarea, respectiv ori de câte ori se vor solicita în scris de MIPE, rapoarte privind progresul tehnic și financiar al investiției ce face obiectul prezentului Contract de finanțare.

(4) Beneficiarul are obligația de a transmite către MIPE până la data de 5 a ultimei luni a trimestrului sumele în lei estimate a fi utilizate în trimestrul următor.

(5) MIPE urmărește stadiul implementării Contractului de finanțare prin:

a) verificarea documentelor aferente implementării proiectului cu privire la corectitudinea datelor și informațiilor din rapoartele de progres elaborate și transmise de către Beneficiar/încărcate de către Beneficiar în Sistemul informatic al PNRR. În procesul de monitorizare se verifică dacă datele raportului de progres al Proiectului sunt reale, că proiectul se implementează în conformitate cu prevederile contractuale și respectă prevederile legislației naționale și comunitare aplicabile. De asemenea, verifică rezultatele raportate și urmărește evoluția în timp a indicatorilor asumați prin Contractul de finanțare;

b) vizite de monitorizare la fața locului/ vizite de monitorizare în format on-line având ca scop verificarea la fața locului a progresului fizic al proiectului și acuratețea/corelarea datelor înscrise în rapoartele de progres, culegerea de date suplimentare vizând stadiul implementării Proiectului, identificarea eventualelor deficiențe precum și de a asigura o comunicare adecvată cu Beneficiarul. Vizitele la fața locului/verificările în format on-line se vor efectua ori de câte ori situația o impune (misiuni, suspiciuni, sesizări, interpelări, articole în presă, la solicitarea coordonatorului național), inclusiv în vederea aprobării/respingerii propunerilor de modificare a Contractelor de finanțare transmise de Beneficiari;

c) vizită la fața locului pentru verificarea cererii de transfer finale, efectuată prin intermediul partenerului bancar, în maxim 30 zile lucrătoare de la data depunerii acesteia de către beneficiar, în vederea verificării conformității cheltuielilor efectuate.

(6) MIPE are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși în Cererea de finanțare, pe toată durata acestuia, inclusiv pe perioada durabilității proiectului;

(7) Beneficiarul transmite anual către MIPE, în perioada de durabilitate a proiectului, în termen de 10 zile lucrătoare de la depunerea bilanțului la organele de administrare fiscală, începând cu anul următor finalizării proiectului, raportul anual de durabilitate, aferent anului anterior, pentru investiția care face obiectul prezentului Contract de finanțare.

(8) MIPE urmărește stadiul îndeplinirii cerințelor privind durabilitatea proiectului, conform contractului de finanțare, prin:

a) verificarea documentelor aferente îndeplinirii cerințelor privind durabilitatea proiectului și corectitudinea datelor și informațiilor din rapoartele de durabilitate elaborate și transmise de către Beneficiar/ încărcate de către Beneficiar în Sistemul informatic de management al PNRR și pe baza datelor primite de la Beneficiar. În procesul de monitorizare se verifică dacă datele raportului de durabilitate al proiectului sunt reale, îndeplinirea indicatorilor asumați de Beneficiar prin cererea de finanțare și dacă în perioada respectivă au apărut modificări care:

* afectează natura, indicatorii, obiectivele sau condițiile de realizare și care ar determina subminarea indicatorilor/obiectivelor inițiale ale acestora;
* rezultă fie dintr-o schimbare asupra proprietății unui element de infrastructură care conferă un avantaj nejustificat unei întreprinderi sau unui organism public;
* conduc la încetarea sau relocarea unei activități productive în afara zonei eligibile.

b) vizite de monitorizare la fața locului/vizite de monitorizare în format on-line având ca scop verificarea la fața locului a îndeplinirii cerințelor privind durabilitatea proiectului și acuratețea/corelarea datelor înscrise în rapoartele de durabilitate, precum și de a asigura o comunicare adecvată cu Beneficiarul. Vizitele la fața locului/ verificările în format on-line se vor efectua ori de câte ori situația o impune (misiuni, suspiciuni, sesizări, interpelări, articole în presă, la solicitarea coordonatorului național);

(9) În cazul în care, în urma monitorizării se constată neconformități care aduc atingere prevederilor Contractului de finanțare privind durabilitatea proiectului sau neîndeplinirea indicatorilor de rezultat, MIPE solicită beneficiarului remedierea acestora. Beneficiarul va întocmi și va transmite un Plan de acțiune care să conțină măsurile de remediere necesare.

**Articolul 13 -** **Încetarea Contractului de finanțare:**

(1) Prezentul Contract încetează, în condițiile legii, prin:

* 1. ajungere la termenul limită determinat conform articolului 2 din prezentul contract;
  2. acordul de voință al părților, exprimat în scris, cu recuperarea integrală a finanțării acordate prin individualizarea sumelor ce se vor recupera în moneda națională, după caz;
  3. reziliere, în condițiile prevederilor prezentului Contract de finanțare;

(2) MIPE poate decide unilateral rezilierea prezentului Contract de finanțare, fără îndeplinirea altor formalități și fără punerea în întârziere a celorlalte părți, cu recuperarea integrală a sumelor plătite, în termen de 30 (treizeci) de zile de la comunicarea acesteia, în următoarele cazuri:

a) în cazul identificării unei situații de dublă finanțare pentru obiectivul de investiții în integralitatea lui, conform prevederilor OUG nr. 70/2022;

b) în cazul în care Beneficiarul încalcă principiul de „a nu prejudicia în mod semnificativ” (DNSH – „Do No Significant Harm”);

c) în cazul nerespectării obligației de a prezenta, la ultima cerere de transfer, raportul tehnic IT care va certifica faptul că investiția finanțată este în conformitate cu criteriile de selecție ale câmpurilor de intervenție prezentate în anexa VII la Regulamentul (UE) 2021/241: 021c (130 de milioane EUR), 021d (alocare de 20 de milioane EUR) și că au fost îndeplinite criteriile DESI asumate prin Cererea de Finanțare ca urmare a implementării investiției acordate din PNRR.

**Articolul 14 - Forța majoră și cazul fortuit**

1. Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării contractului de finanțare, care împiedică executarea în tot sau în parte a contractului de finanțare și care exonerează de răspundere partea care o invocă. Forța majorăse constată de o autoritate competentă.
2. Pot constitui cauze de forță majoră evenimente cum ar fi: crize medicale pandemice,calamitățile naturale (cutremure, inundații, alunecări de teren), război, revoluție, embargo, enumerarea nefiind exhaustivă. Nu este considerat eveniment de forță majoră un eveniment asemenea celor de mai sus, care însă, fără a crea o imposibilitate de executare, face doar extrem de costisitoare executarea obligațiilor uneia din părți.
3. Partea care invocă forța majoră are obligația de a notifica cealaltă parte cazul de forță majoră, în termen de 10 zile lucrătoare de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile lucrătoare de la data comunicării acestuia. De asemenea, are obligația de a comunica celeilalte părți, în scris, încetarea situației de forță majoră, în termen de 10 zile lucrătoare de la intervenirea încetării.
4. Părțile au obligația de a lua orice măsuri care le stau la dispoziție în vederea limitării consecințelor cazului de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa notificării.
6. Executarea contractului de finanțare va fi suspendată prin Decizia MIPE de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților anterior apariției cazului de forță majoră.
7. În cazul în care executarea contractului de finanțare este suspendată pentru o perioadă mai mare de 3 luni sau dacă se poate demonstra că executarea acestuia a devenit imposibilă, părțile se vor întâlni într-un termen de cel mult 10 zile lucrătoare de la expirarea perioadei de 3 luni sau de la data constatării imposibilității de executare a contractului de finanțare, pentru a conveni asupra modului de continuare, modificare sau încetare a contractului de finanțare. Dacă o înțelegere a părților asupra modului de continuare, modificare sau încetare a contractului de finanțare nu se materializează, oricare dintre părți poate să îi notifice celeilalte părți rezoluțiunea contractului, în mod unilateral, fără alte formalități și fără dreptul de a solicita despăgubiri din acest motiv.
8. Cazul fortuit nu este exonerator de răspundere contractuală.

**Articolul 15 -** **Soluționarea litigiilor**

1. Părțile contractante vor depune toate eforturile pentru a rezolva pe cale amiabilă orice

neînțelegere sau dispută care poate apărea între ele în cadrul sau în legătură cu îndeplinirea Contractului de finanțare.

(2) În cazul în care nu se soluționează amiabil divergențele contractuale, litigiul va fi soluționat

de către instanțele de judecată competente din România, în condiţiile prevăzute de Legea contenciosului administrativ nr. 554/2004, cu modificările şi completările ulterioare.

**Articolul 16 - Prelucrarea datelor cu caracter personal**

1. Colectarea, prelucrarea și stocarea/arhivarea datelor cu caracter personal se vor realiza în

conformitate cu prevederile Regulamentului (UE) 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi

prelucrate în acord cu legislația menționată pe toată perioada contractuală, inclusiv pe perioada

de verificare și urmărire a obiectivelor contractuale, în scopul și temeiul legal pentru care s-a

semnat prezentul Contract de finanțare.

(3) Prezentul contract de finanţare reprezintă un acord ferm pentru părţi în ceea ce priveşte

gestionarea şi prelucrarea datelor cu caracter personal primite în vederea îndeplinirii obligaţiilor contractuale, în conformitate cu Regulamentul (UE) 2016/679 şi Legea nr. 190/2018, cu modificările şi completările ulterioare.

(4) Părțile contractante vor lua măsuri tehnice și organizatorice adecvate, potrivit propriilor atribuții și competențe, în vederea asigurării unui nivel corespunzător de securitate a datelor cu caracter personal, fie că este vorba despre prelucrare sau transfer către terți ori publicare pe surse publice interne sau externe.

(5) Părțile contractante vor asigura, potrivit propriilor atribuții și competențe, toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(6) Părțile contractante se vor informa și notifica reciproc cu privire la orice risc de securitate a prelucrării datelor cu caracter personal din prezentul Contract de finanțare, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) 679/2016.

(7) Părțile contractante, prin reprezentații desemnați să prelucreze datele cu caracter personal din prezentul Contract de finanțare și Actele adiționale, în îndeplinirea scopului principal sau secundar al acestora, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate, făcând dovada acestora în scris și format electronic ori de câte ori vor fi solicitate de către ANSPDCP.

(8) Beneficiarul are obligația obținerii și întocmirii evidențelor consimțământului persoanelor care participă la implementarea proiectului, pentru activitățile pe care le are în responsabilitate, pentru atingerea obiectivelor Proiectului.

###### **Articolul 17 – Confidențialitate**

1. Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect a căror publicare ar putea aduce atingere principiului concurenței loiale, respectiv proprietății intelectuale ori altor dispoziții legale aplicabile.
2. Părțile înțeleg să utilizeze informațiile contractuale doar în scopul de a-și îndeplini obligațiile din prezentul contract de finanțare.
3. MIPE, beneficiarul și, după caz, Liderul de parteneriat și partenerul sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:
4. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire,

sau

1. partea a fost obligată în mod legal să dezvăluie informația;

sau

1. informația devine notorie/publică.

**Articolul 18 - Corespondența**

(1) Întreaga corespondență legată de prezentul Contract de finanțare se va face în scris, inclusiv prin mijloace electronice sau prin aplicația informatică, cu menționarea titlului Proiectului, precum și a codului/numărului de identificare «Număr\_cerere» și va purta număr de înregistrare la Beneficiar și MIPE.

(2) Întreaga corespondență legată de prezentul Contract de finanțare se va transmite la următoarele adrese:

***Pentru MIPE:*** Șos. București-Ploiești, nr. 1-1B, Victoria Office, Intrarea str. Menuetului nr. 7, Sector 1, București.

***Pentru Beneficiar***: «Adresă\_de\_email»; telefon/fax:«Telefon», «Adresa\_UAT», «Denumire\_UAT», jud.«Judet»

**Articolul 19 - Legea aplicabilă și limba utilizată**

(1) Contractul de finanțare se interpretează și este guvernat de legea română în vigoare și regulamentele europene direct aplicabile.

(2) Limba prezentului Contract de finanțare este limba română.

**Articolul 20** - **Dispoziții finale**

Prezentul Contract de finanțare se încheie într-un exemplar și este semnat electronic de ambele

părți.

|  |  |  |
| --- | --- | --- |
| **Pentru**  **MINISTERUL INVESTIȚIILOR ȘI PROIECTELOR EUROPENE** |  | **Pentru Beneficiar** |
| **..................................** |  | **...................** |
| **Ministrul Investițiilor și Proiectelor Europene** |  | **...................** |

***Anexa 1: Cererea de finanțare***

***Anexa 2: Acordul de parteneriat***